Let's strike again, like we did last summer… | The South African
Home » Columns » Brandpunt » Let's strike again, like we did last summer…
By Conrad Brand on 11 July, 2012 11:12 am in Brandpunt / no comments
Laasjaar was dit die brandweermanne en die moltreinstakers en dié jaar is dit die busdrywers tydens die Olimpiese spele wat in die beste posisie is om daai skroefie te draai.
Dit laat my vreeslik dink aan daai grappie van Oom Tolla by die tandarts, maar vanweë my opvoeding sal ek my weerhou om te sê in wat se klem die drywers die owerhede het.
Maar dit lyk tog of hulle die boompie gebuig gekry het, want na ses dae se onderhandelinge tussen 20 London bus maatskappye en Unite is daar aangekondig dat daar 'n aanbod na die tafel gebring is, wat die Unite vakbond na hulle lede sal versprei, met die bodskap om dit te aanvaar. Die besondehede van dié aanbod is glo baie konfidensiëel.
Is dit nie belaglik nie? Sou hulle nie maar nes ons in elkgeval moes werk nie? Hulle sê dat daar meer besoekers gaan wees, maar dit beteken mos nie dat 'n individu meer sal moet bestuur nie? Sy roete is mos sy roete, hy kan mos in elkgeval nie nog vinniger ry as wat hy klaar ry nie, miskien meer onverskillig ja. Wat sal gebeur as ek na my werkgewer gaan en vra of ek asb £500 ekstra kan kry omdat ek gedurende die Olimpiese spele moet werk? Hy sal mos sê, "Kom ons maak 'n plan dan kan jy die hele spele voor die kassie deurbring en vir Blade Runner en die res van jou SA span, heeltyd dophou!"